R O M Â N I A

AVIZAT
J U D E Ţ U L   I A Ş I


SECRETAR GENERAL,
Consiliul Local al Comunei BĂLȚAȚI

Cons. jur. Mihaela AMARIEI

PROIECT DE HOTĂRÂRE
Nr. 8/03.01.2023
privind aprobarea Actului Adiţional nr. 1 la Actul Constitutiv și aprobarea Actului Adiţional nr. 1 la Statutul Asociaţiei Regionale a Serviciilor de Apă Canal  Iaşi – ARSACIS, revizuite 2021
Consiliul Local al Comunei Bălţaţi, Judeţul Iaşi,
În conformitate cu:
- Adresa Asociaţiei Regionale a Serviciilor de Apă Canal Iaşi – ARSACIS nr. 1456/28.12.2022 înregistrată la instituție sub numărul 14/03.01.2023;

- Nota de fundamentare ARSACIS nr. 1400/23.12.2022 privind modificarea și completarea Actului Constitutiv și Statutului ARSACIS revizuite 2021, prin Act Adițional nr. 1;

- Nota de control ANRSC înregistrată la ARSACIS sub nr. 1201/03.11.2022;

- Prevederile Statutului Asociației Regionale a Serviciilor de Apă Canal Iași – ARSACIS;

- Prevederile Hotărârii Guvernului nr. 855/2008 pentru aprobarea actului constitutiv-cadru și a statutului-cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare;

- Prevederile Legii nr. 51/2006 privind serviciile comunitare de utilități publice, republicată, cu modificările și completările ulterioare;

- Prevederile Legii nr. 241/2006 privind serviciul de alimentare cu apă și de canalizare, republicată, cu modificările și completările ulterioare;

- Prevederile Legii nr. 24/2000, privind normele de tehnică legislativă pentru elaborarea actelor normative, republicată, cu modificările și completările ulterioare;
Luând act de:
a) referatul de aprobare prezentat de către primarul comunei Bălțați în calitatea sa de iniţiator, înregistrat sub nr. 42/03.01.2023;
b) raportul de specialitate întocmit de către Compartimentul Urbanism - Construcții, înregistrat sub nr. 43/03.01.2023;
Având în vedere avizele Comisiilor:
- economico-socială, buget-finanţe, taxe şi impozite, administrarea domeniului public şi privat al comunei, programe de dezvoltare, servicii şi comerţ;
- juridică, protecţie socială, disciplină, învăţământ, sănătate, familie, cultură, culte, turism, muncă, sport, apărarea ordinii şi liniştii publice, a drepturilor omului;

- agricultură, protecţia mediului, gospodărire comunală, amenajarea teritoriului (urbanism – construcţii);
În temeiul art. 139,  alin. (1) și art. 196, alin. (1), lit. a) din O.U.G. nr. 57/2019 privind Codul administrativ, cu modificările și completările ulterioare,
Hotărăşte:
Art.1 Se aprobă schimbarea tipului de gestiune din gestiune delegată în gestiune directă și modificarea art. V  ,,Voința de asociere/scopul Asociației”, alin. (2) din Actul Constitutiv ARSACIS revizuit 2021, care va avea următorul cuprins:

Art. V ,,Voința de asociere/scopul Asociației”, alin. (2): „Forma de gestiune a Serviciului va fi gestiunea directă, care se va realiza, în baza unui contract de delegare a gestiunii, atribuit direct, conform prevederilor art. 28 alin. (2) litera b) și alin. (21) din Legea nr. 51/2006 a serviciilor comunitare de utilități publice, republicată, cu modificările și completările ulterioare și ale Legii nr. 241/2006, republicată, cu modificările și completările ulterioare, unui operator regional, astfel cum este acesta definit de Legea nr. 51/2006, republicată, cu modificările și completările ulterioare, al cărui capital social va fi deținut integral de unități administrativ-teritoriale membre ale Asociației.”

Art.2 Se aprobă schimbarea tipului de gestiune din gestiune delegată în gestiune directă și modificarea art. 4 alin. (3) din Statutul ARSACIS revizuit 2021, care va avea următorul cuprins:
Art. 4 alin. (3): Modalitatea de gestiune a Serviciului va fi gestiunea directă, care se va realiza în baza unui contract de delegare a gestiunii (denumit în continuare contractul de delegare) atribuit direct, conform prevederilor art. 28 alin. (2) litera b) și alin. (21) din Legea nr. 51/2006 a serviciilor comunitare de utilități publice, republicată, cu modificările și completările ulterioare și ale Legii nr. 241/2006, a serviciului de alimentare cu apă și de canalizare, republicată, cu modificările și completările ulterioare, unui operator regional, astfel cum este acesta definit de Legea nr. 51/2006, republicată, cu modificările și completările ulterioare, al cărui capital social va fi deţinut integral de unităţi administrativ-teritoriale membre ale Asociaţiei (denumit în continuare operatorul).

Art.3  Se aprobă modificarea Art. 5 alin. (1) lit. a) din Statutul ARSACIS revizuit 2021, care va avea următorul cuprins:
Art. 5 alin. (1):  Obiectivele Asociaţiei sunt următoarele: 

a)  să încheie contractul de delegare cu operatorul, prevăzut la art. 17 alin. (2) lit. a) din prezentul statut, în numele şi pe seama asociaţilor, care vor avea împreună calitatea de delegatar, conform art. 28 alin. (21) din Legea nr. 51/2006, republicată, cu modificările şi completările ulterioare;
Art.4 Se aprobă modificarea și completarea Art. 16 alin. (3) din Statutul ARSACIS revizuit 2021, prin adaugarea de noi atribuții la literele g)-m), astfel Art. 16 alin. (3)  va avea următorul cuprins:
Art. 16 alin. (3): Atribuţiile Adunării Generale a Asociaţiei cu privire la exercitarea mandatului acordat de asociaţi, conform art. 5 alin. (2), sunt:
a) aprobarea strategiei de dezvoltare, a programelor de reabilitare, extindere şi modernizare a sistemelor de utilităţi publice existente, a programelor de înfiinţare a unor noi sisteme, precum şi a programelor de protecţie a mediului, elaborate şi prezentate de Consiliul Director al Asociaţiei, conform art. 23 alin. (3) lit. a); 

b) aprobarea măsurilor propuse în rapoartele de monitorizare a executării contractului de delegare, elaborate şi prezentate de Consiliul Director, conform art. 23 alin. (3) lit. f); 

c) aprobarea unei politici tarifare coerente la nivelul întregii arii a Serviciului prevăzute în contractul de delegare; 

d) aprobarea stabilirii, ajustării şi modificării preţurilor şi tarifelor propuse de operator de la data la care asociaţii hotărăsc trecerea la un sistem de tarif unic. 

e) adoptarea de hotărâri privind aplicarea măsurilor corective şi a penalităţilor prevăzute de contractul de delegare în situaţia în care operatorul nu respectă nivelul indicatorilor de performanţă; 

f) aprobarea caietului de sarcini şi a regulamentului Serviciului, consolidat şi armonizat pentru întreaga arie a Serviciului, elaborate şi prezentate de Consiliul Director conform art. 23 alin. (3) lit. b);

g) aprobarea stabilirii prețului/ tarifului unic inițial aferent strategiei de tarifare, care se fundamentează în conformitate cu Metodologia de analiză cost-beneficiu pentru investițiile în infrastructura de apă, aprobată prin H.G. nr. 677/2017, cu modificările și completările ulterioare;

h) elaborarea, aprobarea și actualizarea ori de câte ori este necesar a strategiei de tarifare aferentă analizei cost-beneficiu pentru proiectele de investiții în infrastructura de apă, în conformitate cu metodologia aprobată prin Hotărâre a Guvernului;

i) aprobarea cotei pierderilor de apă în întreaga arie de operare a operatorului regional; 

j) aprobarea planului de afaceri elaborat de operatorul regional; 

k) aprobarea strategiei de tarifare aferentă planului de afaceri, pe baza avizului conform emis de A.N.R.S.C., în conformitate cu metodologia aprobată prin ordin al președintelui A.N.R.S.C.;

l) orice alte atribuții prevăzute de lege (pentru exercitarea de către ADI a unor noi atribuții ori de câte ori survin modificări legislative, fără a fi obligatorie modificarea statutului);

m) de îndată ce asociaţii vor hotărî trecerea la un sistem de tarif unic în cadrul contractului de delegare, Asociaţia va avea atribuţia de a aproba stabilirea, ajustarea şi modificarea prețului/tarif unic, în numele şi pe seama acestora, conform competențelor conferite de legea specială.

Art.5 Se aprobă completarea Art. 21 din Statutul ARSACIS revizuit 2021, prin introducerea după alin. (1) a unui nou alineat, alin. (1^1), astfel Art. 21 va avea următorul cuprins:

Art. 21
(1) Hotărârile Adunării Generale luate în exercitarea atribuţiilor prevăzute la art. 16 alin. (2) lit. i)-j) şi art. 16 alin. (3) lit. a), c), d) şi f) nu pot fi votate de reprezentanţii asociaţilor în Adunarea Generală a Asociaţiei decât în baza unui mandat special, acordat expres, în prealabil, prin hotărâre a autorităţii deliberative a asociatului al cărui reprezentant este.

(1^1) În situaţia în care autorităţile deliberative ale unităţilor administrativ-teritoriale nu se pronunţă asupra hotărârilor privind acordarea mandatelor speciale în termen de 30 de zile de la primirea solicitării, se prezumă că unităţile administrativ-teritoriale au acceptat tacit delegarea atribuţiilor lor conform prevederilor art. 10 alin. (5^1) din Legea 51/2006, republicată, cu modificările și completările ulterioare;

(2) Hotărârile luate de Adunarea Generală a Asociaţiei trebuie aduse la cunoştinţa asociaţilor în termen de cel mult 5 (cinci) zile calendaristice de la data ședinței. De asemenea, Asociaţia este obligată să publice toate hotărârile Adunării Generale pe propria pagină de internet sau pe pagina de internet a consiliului judeţean. 

(3) Asociatul care se consideră vătămat într-un drept al său ori într-un interes legitim printr-o hotărâre a Adunării Generale a Asociaţiei, dintre cele luate în exercitarea atribuţiilor prevăzute la art. 16 alin. (3) din prezentul statut, poate iniţia acţiune în justiţie, conform prevederilor legale în vigoare. 

(4) Adunarea Generală a Asociaţiei poate delega Consiliului Director, prin hotărâre adoptată în aceleaşi condiţii ca cele prevăzute la art. 20 alin. (3), atribuţia privind aprobarea schimbării sediului Asociaţiei.

Art.6 Se aprobă Actul Adițional nr. 1 la Actul Constitutiv al Asociației Regionale a Serviciilor de Apă Canal Iași – ARSACIS, revizuit 2021, ce conține modificările cuprinse la Art. 1 din prezenta hotărâre.
Art.7 Se aprobă Actul Adițional nr. 1 la Statutul Asociației Regionale a Serviciilor de Apă Canal Iași – ARSACIS revizuit 2021, ce conține modificările cuprinse la Art. 2-5 din prezenta hotărâre.
Art.8 Se acordă mandat special reprezentantului comunei Bălțați, județul Iași pentru ca în numele și pe seama comunei Bălțați, membru asociat în cadrul Asociației Regionale a Serviciilor Apă Canal Iași – ARSACIS, să aprobe în Adunarea Generală a ARSACIS Actul Adițional nr. 1 la Actul Constitutiv, respectiv Actul Adițional nr. 1 la Statutul Asociației Regionale a Serviciilor de Apă Canal Iași – ARSACIS, revizuite 2021.
Art.9 Se acordă mandat special Asociației Regionale a Serviciilor de Apă Canal Iași – ARSACIS, cu sediul în Iași, Str. Mihai Costăchescu, nr. 6 (clădire administrativă nr.3), înscrisă în Registrul asociațiilor și fundațiilor de la grefa Judecătoriei Iași cu nr. 84/A/07.07.2005, al cărei membru este comuna Bălțați, județul Iași, să semneze prin reprezentantul său legal, Președintele Asociației – dl. Alexe Costel, în numele și pe seama comunei Bălțați, Actul Adițional nr. 1 la Actul Constitutiv revizuit 2021 și Actul Adițional nr. 1 la  Statutul revizuit 2021 al Asociației Regionale a Serviciilor de Apă Canal Iași – ARSACIS.
Art.10 Actul Adițional nr. 1 la Actul Constitutiv, revizuit 2021 și Actul Adițional nr. 1 la  Statut, revizuit 2021, constitutie Anexa nr. 1 și Anexa nr. 2 la prezenta hotărâre și fac parte integrantă din aceasta.

Art.11 Secretarul general al comunei va comunica prezenta hotărâre instituţiilor şi persoanelor interesate.

PREŞEDINTE DE ŞEDINŢĂ,                

Contrasemnează pentru  legalitate,

Consilier local,                                               
SECRETARUL GENERAL AL COMUNEI  







Cons. jur. Mihaela AMARIEI
INIȚIATOR,

PRIMAR,

Vasile AȘTEFANEI
Întocmit: Referent, Cristina – Adalciza AȘTEFANEI

